b'\n_START_ARTICLE_\nVi\xc5\xa1ji prapor\xc5\xa1\xc4\x8dak (Slovenska vojska)\n_START_PARAGRAPH_\nVi\xc5\xa1ji prapor\xc5\xa1\xc4\x8dak je visoki pod\xc4\x8dastni\xc5\xa1ki \xc4\x8din v uporabi v Slovenski vojski (SV). Vi\xc5\xa1ji prapor\xc5\xa1\xc4\x8dak je tako nadrejen prapor\xc5\xa1\xc4\x8daku in podrejen \xc5\xa1tabnemu prapor\xc5\xa1\xc4\x8daku._NEWLINE_skladu z Natovim standardom STANAG 2116  spada \xc4\x8din v razred OR-9. _NEWLINE_Vi\xc5\xa1ji prapor\xc5\xa1\xc4\x8dak je najizku\xc5\xa1enej\xc5\xa1i pod\xc4\x8dastnik v enoti, svetuje poveljniku ali \xc5\xa1tabnim \xc4\x8dastnikom na podro\xc4\x8dju taktike in v zadevah, ki se nana\xc5\xa1ajo na pod\xc4\x8dastni\xc5\xa1ki zbor ter opravlja najzahtevnej\xc5\xa1a dela in naloge v vseh treh stebrih. Svetuje poveljniku pri dolo\xc4\x8danju kolektivnih naloge enote in nalog za urjenje posameznikov. _NEWLINE_Deluje kot predstavnik poveljnika in poveljstva pri nadziranju nalog enote, ki jih je dolo\xc4\x8dil poveljnik ali sam. Prav tako spremlja in svetuje pri kadrovsko statusnih postopkih za vojake in pod\xc4\x8dastnike. Na\xc4\x8drtuje, organizira, spremlja, vodi in izvaja usposabljanje ali urjenje. V \xc5\xa1tabnem procesu sodeluje pri na\xc4\x8drtovanju na svojem strokovnem podro\xc4\x8dju oziroma pripravlja navodila, ter nudi pomo\xc4\x8d\xc2\xa0 strokovnim organom v podrejenih enotah. _NEWLINE_Tipi\xc4\x8dne dol\xc5\xbenosti v tem \xc4\x8dinu so Enotovni P\xc4\x8c ravni bataljon/polk, vi\xc5\xa1ji P\xc4\x8c sektorja na operativni in strate\xc5\xa1ki ravni ter vodja programov (PUE) v institucijah voja\xc5\xa1kega \xc5\xa1olstva.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz ene velike, pravokotne plo\xc5\xa1\xc4\x8dice, na kateri se nahaja lipov list, nanjo pa sta pritrjeni dve plo\xc5\xa1\xc4\x8dici v obliki \xc4\x8drke V.\n_START_SECTION_\nZakonodaja\n_START_PARAGRAPH_\nVi\xc5\xa1je prapor\xc5\xa1\xc4\x8dake imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din vi\xc5\xa1jega prapor\xc5\xa1\xc4\x8daka, \xc2\xbb\xc4\x8de je s \xc4\x8dinom prapor\xc5\xa1\xc4\x8daka razporejen na dol\xc5\xbenost, za katero se zahteva \xc4\x8din vi\xc5\xa1jega prapor\xc5\xa1\xc4\x8daka ter je to dol\xc5\xbenost opravljal najmanj dve leti s slu\xc5\xbebeno oceno \xc2\xbbodli\xc4\x8den\xc2\xab\xc2\xa0oziroma najmanj tri leta s slu\xc5\xbebeno oceno \xc2\xbbdober\xc2\xab\xc2\xab._NEWLINE_Predhodno mora voja\xc5\xa1ka oseba uspe\xc5\xa1no opraviti \xc5\xa1olanje na DVSIU - Nadaljevaljnem te\xc4\x8daju za pod\xc4\x8dastnike III. stopnje oziroma Visokem te\xc4\x8daju za pod\xc4\x8dastnike.'